**NH Collection Maldives Reethi Resort เตรียมเปิดตัวโฉมใหม่**

**หลังปิดปรับปรุงครั้งใหญ่**

กรุงเทพฯ, 6 ตุลาคม 2568 - [**ไมเนอร์ โฮเทลส์**](https://www.minorhotels.com/th) ประกาศการกลับมาเปิดให้บริการ [**เอ็นเอช คอลเลคชั่น มัลดีฟส์ รีธี รีสอร์ท**](https://world.nh-hotels.com/en/nh-collection-maldives-reethi) (NH Collection Maldives Reethi Resort) อีกครั้ง ในวันที่ 18 ธันวาคม 2568 นี้ พร้อมมอบประสบการณ์การเข้าพักที่ผสมผสานระหว่างเสน่ห์ดั้งเดิมของมัลดีฟส์และความสะดวกสบายร่วมสมัยได้อย่างลงตัว ในอะทอลล์ที่สวยงามมากที่สุดแห่งหนึ่ง รีสอร์ทแห่งนี้ซึ่งเคยเป็นที่รู้จักในชื่อ รีธี บีช รีสอร์ท (Reethi Beach Resort) กำลังอยู่ในขั้นตอนสุดท้ายของการปรับปรุงที่ดำเนินมาแล้วเป็นเวลากว่าหกเดือน เพื่อเปลี่ยนเป็น เอ็นเอช คอลเลคชั่น มัลดีฟส์ รีธี รีสอร์ท โดยได้มีการปรับโฉมวิลล่า ร้านอาหาร และสิ่งอำนวยความสะดวกใหม่ทั้งหมด ในขณะที่คงรักษาความงดงามทางธรรมชาติอันอุดมสมบูรณ์ของเกาะเอาไว้

เอ็นเอช คอลเลคชั่น มัลดีฟส์ รีธี รีสอร์ท ตั้งอยู่ในบาอะทอลล์ (Baa Atoll) ซึ่งเป็นเขตสงวนชีวมณฑลของยูเนสโก (UNESCO Biosphere Reserve) สามารถเดินทางได้ด้วยเครื่องบินน้ำเพียง 35 นาทีจากสนามบินนานาชาติเวลานา (Velana International Airport) โดยอ่าวฮานิฟารู (Hanifaru Bay) เป็นอ่าวที่มีชื่อเสียงด้านกระเบนราหู ปลาฉลามวาฬ และเต่า ซึ่งอยู่ห่างออกไปไม่ถึง 20 นาที

เอ็นเอช คอลเลคชั่น รีธี ประกอบด้วยวิลล่าทั้งหมด 105 หลัง ทั้งแบบริมชายหาดและกลางน้ำ ซึ่งออกแบบอย่างพิถีพิถันเพื่อผสมผสานเสน่ห์แบบดั้งเดิมของมัลดีฟส์เข้ากับความสะดวกสบายสมัยใหม่ สำหรับผู้เข้าพักที่เลือก บีช วิลล่า สามารถตื่นมารับวิวทะเลอันงดงามและสัมผัสการพักผ่อนท่ามกลางธรรมชาติบนชายหาดที่ห่างเพียงไม่กี่ก้าว รีสอร์ทยังได้เพิ่มวิลล่าพร้อมสระว่ายน้ำส่วนตัวอีก 16 หลัง เพื่อให้ผู้เข้าพักได้เพลิดเพลินกับการแช่น้ำในบรรยากาศส่วนตัวได้อย่างสะดวกสบาย ทางด้านเหนือของเกาะคือที่ตั้งของวิลล่าเหนือน้ำบนทะเลสีฟ้าใส พร้อมระเบียงส่วนตัวที่เปิดรับวิวพาโนรามา เหมาะสำหรับอาบแดดในเวลากลางวัน หรือชมดาวที่ส่องประกายในยามค่ำคืน

รีสอร์ทแห่งนี้ยังนำเสนอร้านอาหารและบาร์ 7 แห่งที่คัดสรรมาอย่างพิถีพิถันและต่างมีเอกลักษณ์เฉพาะตัว ผู้เข้าพักสามารถเลือกได้อย่างเพลิดเพลินกับตัวเลือกที่หลากหลายจาก 3 ห้องอาหารหลักของ เอ็นเอช คอลเลคชั่น รีธี ได้แก่ **Alifaan** ร้านอาหารริมชายหาดสไตล์กริลล์ที่โดดเด่นด้วยการปรุงอาหารบนเตาถ่าน, **Kaiyo** ห้องอาหารกลางน้ำที่ผสานเสน่ห์ของท้องทะเล ท้องฟ้า และศิลปะการปรุงอาหารเอเชียเข้าด้วยกัน และ **Jumla** ห้องอาหารที่เสิร์ฟอาหารตลอดทั้งวัน นำเสนอรสชาติจากทั่วโลกควบคู่กับวัตถุดิบสดใหม่จากเกาะ สำหรับผู้ที่ต้องการเพลิดเพลินกับอาหารว่างและเครื่องดื่มสไตล์ทรอปิคอลริมสระ สามารถเลือกผ่อนคลายได้ที่ **Madumaithri** บาร์อินฟินิตี้พูลใหม่ริมชายหาด หรือดื่มด่ำกับเมนูสุขภาพที่เหมาะกับทุกวัยที่ **Aqua Bar** ข้างสระว่ายน้ำหลักของรีสอร์ท เมื่อพระอาทิตย์ลับขอบฟ้า แขกผู้เข้าพักสามารถเปลี่ยนบรรยากาศได้ที่บาร์ริมทะเล **Atardecer** อีกแห่งที่เหมาะอย่างยิ่งช่วงเวลาชมพระอาทิตย์ตกดิน ที่นอกจากจะมีทาปาส ค็อกเทลและเครื่องดื่มหลากหลายแล้ว ยังมี ดนตรีจากดีเจและกิจกรรมความบันเทิงให้ได้เพลิดเพลิน อีกหนึ่งมุมลับบนเกาะคือ **Handhuvaru** บาร์รัมที่แฝงตัวอยู่ท่ามกลางธรรมชาติ โดดเด่นด้วยบรรยากาศสงบหรูหรา สำหรับผู้ที่มองหาประสบการณ์การรับประทานอาหารสุดพิเศษ รีสอร์ทยังมีไวน์เซลลาร์สำหรับ **Fine Dining** ที่จะพาแขกออกเดินทางบนเส้นทางรสชาติอันประณีต หรือจะเลือก **Adrift** สำหรับการรับประทานอาหารส่วนตัวในบรรยากาศกลางแจ้งสุดพิเศษของรีสอร์ทก็ได้เช่นกัน

เอ็นเอช คอลเลคชั่น รีธี ดึงเสน่ห์ความงดงามของธรรมชาติออกมาอย่างเต็มที่ เพื่อนำเสนอประสบการณ์ใหม่ ๆ ที่มีชีวิตชีวาทั้งบนบกและในน้ำ ผู้เข้าพักสามารถสนุกกับการดำน้ำตื้นที่แนวปะการังรอบเกาะซึ่งเป็นที่อยู่อาศัยของปลาหลากหลายสายพันธุ์ หรือเลือกไปทริปดำน้ำที่ อ่าวฮานิฟารู (Hanifaru Bay) เพื่อชมกระเบนราหู ปลากระเบน และปลาฉลามวาฬ ทั้งยังมีตัวเลือกกีฬาทางน้ำหลากหลาย สำหรับผู้ที่รักการผจญภัยและกิจกรรมทางน้ำ เช่น เจ็ตสกี เวคบอร์ด ฟลายบอร์ด คายัค วินด์เซิร์ฟ ไฮโดรไบค์ และสแตนด์อัพพายบอร์ด

**REVIVE Spa** ที่ได้รับการปรับโฉมใหม่ เป็นจุดหมายสำหรับการดูแลสุขภาพแบบองค์รวมที่ได้รับแรงบันดาลใจจากธรรมชาติ ผู้เข้าพักสามารถเลือกผ่อนคลายริมชายหาดหรือสระว่ายน้ำหลัก หรือคงความกระฉับกระเฉงได้ที่ **Activity Centre** ซึ่งมีฟิตเนส ห้องเกมส์ คิดส์คลับ และสนามสำหรับเทนนิส แบดมินตัน วอลเลย์บอล และพิคเคิลบอล

สำหรับข้อมูลเพิ่มเติมหรือสำรองห้องพัก กรุณาเยี่ยมชมเว็บไซต์ [**world.nh-hotels.com/en/nh-collection-maldives-reethi**](https://world.nh-hotels.com/en/nh-collection-maldives-reethi)

-จบ-

**ข้อมูลสำหรับบรรณาธิการ**

**เอ็นเอช คอลเลคชั่น โฮเทลส์ แอนด์ รีสอร์ท (NH Collection Hotels & Resorts)**

เอ็นเอช คอลเลคชั่น โฮเทลส์ แอนด์ รีสอร์ท เป็นแบรนด์โรงแรมระดับพรีเมียมที่มีมากกว่า 100 แห่งทั่วยุโรปและอเมริกาและกำลังขยายสู่ระดับโลกอย่างต่อเนื่อง เอ็นเอช คอลเลคชั่น โฮเทลส์ แอนด์ รีสอร์ท มอบประสบการณ์เหนือระดับผ่านการผสานความสะดวกสบาย นวัตกรรม การบริการที่เข้าใจผู้เข้าพัก บรรยากาศอันหรูหรา และรสชาติอาหารที่น่าประทับใจ ทั้งหมดนี้สะท้อนเอกลักษณ์ท้องถิ่นของแต่ละแห่งอย่างลงตัว

เอ็นเอช คอลเลคชั่น เป็นส่วนหนึ่งของเครือโรงแรมระดับโลก [ไมเนอร์ โฮเทลส์](http://www.minorhotels.com/) และเป็นสมาชิกของโปรแกรมสะสมคะแนน [Minor DISCOVERY](https://www.minorhotels.com/en/loyalty)

สามารถดูข้อมูลเพิ่มเติมได้ที่ [nh-collection.com](https://www.nh-collection.com/en) และติดตาม NH Collection ได้ทาง [Facebook](https://www.facebook.com/NHCollection/), [Instagram](https://www.instagram.com/nhcollection/) หรือ [YouTube](https://www.youtube.com/nhcollection)

**ไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 640\* แห่งใน 59 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกของ [Global Hotel Alliance (GHA)](https://www.globalhotelalliance.com/) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก พร้อมมอบสิทธิประโยชน์แก่สมาชิกผ่านโปรแกรมสะสมคะแนน [Minor DISCOVERY](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) ซึ่งเป็นส่วนหนึ่งของ GHA DISCOVERY ดูรายละเอียดเพิ่มเติมได้ที่ [minorhotels.com](https://www.minorhotels.com/en?_gl=1*1u56rp1*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2ODk2OSRqNjAkbDAkaDEwMzQ4MjAwMzI.) และติดตาม Minor Hotels ได้ทาง [Facebook](https://www.facebook.com/minorhotels/), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/posts/?feedView=all), [TikTok](https://www.tiktok.com/@minorhotels) และ [YouTube](https://www.youtube.com/@MinorHotels)

*\*หมายเหตุ: จำนวนโรงแรมดังกล่าวรวมทั้งโรงแรมที่เปิดให้บริการแล้ว และโครงการที่อยู่ระหว่างการพัฒนา ซึ่งได้มาจากการเป็นเจ้าของ ร่วมทุน สัญญาเช่า และสัญญาบริหาร*

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

อีเมล jularak\_ch@minor.com